cy es es en es cy cy ca en cy nl en cy su cy en fr es eo de cy fr cy jbo cy cy cy fr it cy cy jbo cy cy en en cy cy cy fr it cy cy cy cy cy en fr cy cy cy fr nl cy cy cy cy cy en fr cy cy cy fr nl cy cy jbo cy cy en fr jbo cy cy cy es cy cy cy cy cy cy cy cy cy cy cy cy cy cy cy cy cy nl cy la es cy nb cy en cy ru cy su cy ceb cy cy ca en cy nl en cy su cy su cy es es en es
Adleoli gemau pêl rwyd Cymru oherwydd galw ‘anhygoel’ | POBL CAERDYDD | #PoblCaerdydd
6 Gwlad actio Adar Gleision Addysg am dram amgen Amgeuddfa Werin Cymru Aneirin Karadog anufudd-dod dinesig Archif Aros mewn Arswyd Arthur Machen Bardd Plant Cymru BBC Cymru BBC Radio Cymru Bluebirds Busnes Cadeirlan LLandaf Caerdydd Calan Gaeaf Canolfan mileniwm Cymru Capel y Crwys Cariad Carwyn Jones chwedl cig clybio Cwis Cwpan y Byd 2013 rygbi'r gynghrair cyfaddawd cyfrwng argraffu Cymraeg Cynghanedd Cŵn Dafydd Huws Datgyfodiad dathlu penblwydd De-Ddwyrain Asia dicter Disgo diwedd y byd Dyddiadur y Dyn Dwad Elyrch ffansin galar Gareth Blayney Gareth Thomas Gary Slaymaker gemwaith Geraint Lewis Gigs good cop bad cop Gulp Guto Pryce Gwesty Nos Da Gwyl 100 Dylan Thomas hanes Cymru Hywel Emrys Iaith John Rea Leighton Andrews Llwyau caru Mabinogi Made in Roath Merêd Evans Mewn Cymeriad Motorpoint Arena New Theatre Nosweithiau mas perfformio perthynas Pobl y Cwm Prifddinas pync RLWC2013 RSPB Ruth Mclees Ryan Davies Rygbi Rygbi'r Cynghrair Santes Dwynwen Sant Ffolant Sant Teilo sector preifat sioeau ysgol siopa Sombis Splott Stadiwm y Mileniwm sylwebu talent teyrngarwch Time Flies traddodiad Y Dinesydd ymchwil Y Meirw Byw ymlacio Ysgolion cynradd
Am y tro cyntaf erioed ym Mhrydian  fe fydd Canolfan Iâ Cymru yn cael ei thrawsnewid i gwrt rhyngwladol pêl rwyd.
Mewn digwyddiad sy’n arloesol i Pêl Rwyd Cymru, mae’r gemau hanesyddol yn erbyn yr ail ddetholion yn y byd, y ‘Silver Ferns’ fis Chwefror 2017, wedi eu hadleoli i Ganolfan Iâ Cymru, Caerdydd.
Bu’n rhaid ail ystyried y lleoliad oherwydd y galw anhygoel am docynnau. Gwerthwyd yr holl docynnau am y gêm yng Nhanolfan Chwaraeon Cymru, Gerddi Soffia, wedi pedair awr ar hugain. Am y tro cyntaf erioed, bydd y Ganolfan, sy’n dal 3000 o bobl, yn westai i bêl rwyd rhyngwladol ar gyfer y goreuon yn y byd.
“Roedd newid y lleoliad yn benderfyniad enfawr i ni,” dwedodd Sarah Jones, Prif Weithredwr Pêl Rwyd Cymru.  “Serch hynny, mae’r galw anhygoel am docynnau wedi ein gorfodi i ail ystyried ac wedi chwarae rhan allweddol yn y penderfyniad.
“Mae symud i gartref hoci iâ Cymru, drwy gydweithio gyda’n partneriaid ‘Cardiff Devils’, wedi’n galluogi i roi llwyfan haeddiannol i bêl rwyd yng Nghymru ac ar draws y byd.
“Bu’n ymgais hanesyddol a llwyddiannus i ddod a thîm Seland Newydd i’r brif ddinas yn y lle cyntaf – yn gamp aruthrol, a’r tro cyntaf ers 20 mlynedd.
“Drwy symud lleoliad, ‘rydym, nid yn unig wedi gwrando ar ein haelodau a’n dilynwyr, ond ‘rydym yn cyflwyno pêl rwyd i gynulleidfa hollol newydd na fyddai fel arfer yn cael y cyfle i brofi digwyddiad mor fawr.
“Mae hybu chwaraeon i ferched a menywod yn flaenoriaeth yma yng Nghymru ac yn y D.U., ac yn bendant gyda Chwaraeon Cymru,” medd Sarah Jones.
Mae Swyddog Cyfathrebu Pêl Rwyd Cymru, Cerys Bowen wedi’i chyffroi : “Seland Newydd yw yr ail dîm gorau yn y byd – mae eu chwraewyr nhw’n broffesiynol, llawn amser, chwarae pêl rwyd yw eu gwaith nhw! Mae nhw’n hen gyfarwydd â chwarae mewn sawl arena tebyg i hyn. Ond mae’r ffaith ein bod ni’n gallu cynnal y fath beth yn anhygoel – nid yn unig i bêl rwyd, ond i chwaraeon benwyaidd yn gyffredinol.”
Heblaw symud i leoliad sy’n dal ddwywaith gymaint o bobl, mae Pêl Rwyd Cymru wedi sicrhau darllediad byw o’r ddwy gêm i’r cefnogwyr yn Seland Newydd, ac yn sgîl hynny, sicrhau sylw aml blatfform i gynulleidfa fyd eang. Gellir edrych ar y gemau ar lwyfannau ar-lein y BBC, ac wrth ddefnyddio Gwasanaeth Botwm Coch y BBC. Dangosir rhaglen o uchafbwyntiau ar S4C ar y Sul canlynol, y 12ed o Chwefror.
“Mae’r sylw cyfryngol byd eang yn arwyddocaol i’r gamp yn ei chyfanrwydd, nid yn unig i ni yng Nghymru,” dwedodd Sarah Jones.
Bydd y ‘Silver Ferns’ yn cyrraedd y brifddinas ar Sul y 5ed o Chwefror, yn dilyn eu hymgyrch yng nghyfres pêl rwyd y ‘Quad’ yn erbyn Lloegr, Awstralia a De’r Affrig. Byddant yn herio Cymru ar y 7ed a’r 8ed o Chwefror am 7.30 yr hwyr. Bydd y tocynnau ar werth am 10.00 y bore ar ddydd Mawerth y 17eg o Ionawr, drwy wefan Ticketline.
Bydd Pêl Rwyd Cymru hefyd yn paratoi digwyddiadau ymylol ar gyfer y gymuned bêl rwyd ar y 7ed o Chwefror yn y Ganolfan Iâ.
“’Rydym yn edrych ymlaen yn eiddgar i weld niferoedd sylweddol a theilwng yn cymryd mantais o’r digwyddiad unigryw hwn. Digwyddiad pêl rwyd nas gwelwyd erioed ei debyg yng Nghymru,” medd Sarah Jones.
sylw ar yr adroddiad yma
© Hawlfraint 2019 POBL CAERDYDD. Cedwir Bob Hawl.